als_Latn dik_Latn sag_Latn
Shërbimi “Find My iPhone” i Apple-it është një tipar i sigurisë i instaluar në pajisjet iPhone. Ky shërbim është krijuar për të ndihmuar përdoruesit që të gjejnë një iPhone të vjedhur ose të humbur. Por si duket ky shërbim nuk ka funksionuar sot në Australi. Shumë australianë kanë njoftuar se pajisjet e tyre si Mac, iPhone dhe iPad janë bllokuar.
Siç e shihni edhe në foton sipër, këto pajisje janë sulmuar nga një pirat kibernetikë (ose grup), që e quajnë veten Oleg Pliss. Piratët kibernetikë kanë njoftuar përdoruesit e këtyre pajisjeve që duhet të paguajnë një shumë ndërmjet 50 deri në 100 dollarë në mënyrë që t’u zhbllokohet telefoni. Këto para duhet të transferohen në një llogari anonime në PayPal.
Lajmi i mirë është se, ata që kanë vendosur një fjalëkalim për pajisjet e tyre, nuk janë prekur nga ky sulm. Këto përdorues që i kanë vendosur një fjalëkalim pajisjes së tyre thanë që, edhe pse kanë marrë një mesazh të tillë, ato vazhdojnë akoma të kenë kontroll mbi pajisjet e tyre.
Fatkeqësisht për ata përdorues që janë prekur nga ky sulm, e vetmja mënyrë zgjidhjeje është të shkojnë tek dyqanet e Apple për të zhbllokuar pajisjet e tyre.
Një zëdhënës i PayPal tha se njëra nga adresat e piratëve kibernetikë në PayPal nuk ekziston, dhe përdoruesit që do të dërgojnë para në këto llogari do të kompensohen.
(Herë të lexuara: 214)
als_Latn als_Latn als_Latn als_Latn als_Latn als_Latn